Ll'Accaremmia è pure sede 'e na librarìa, 'e na gipsoteca e 'e na quatraria. Chest'urdema ha depinte appartenente a deverze ebbroche sturice. A nu nucleo 'e 28 quatre cchiù viecchie (XVI - XVIII seculo), vanno ajjonte opere d''o XIX e d''o XX seculo. Inotre, nce sta na raccolta 'e 206 nfra desegne ed acquerielle realizzate ra maestre e sturiente 'e ll'Accaremmia. Na pparte mpurtante d''a collezione è custituita d''a donazione 'e Filippo Palizzi (""donazione Palizzi"", appunto), tanno Presiriente 'e ll'Accaremmia, abbenuta 'nt'ô 1896. Ve songo, nfì, na sezzione addedecata â scultura e na sezzione video.